করোনা ভাইরাস: চব্বিশ ঘণ্টায় করোনায় মৃত্যু বেড়েছে, কমেছে নমুনা পরীক্ষা
বাংলাদেশে গত ২৪ ঘণ্টায় করোনাভাইরাস আক্রান্ত হয়ে মারা গেছেন ৬৯ জন।
এই সময়ের মধ্যে নতুন করে ১,৩৫৯ জন কোভিড-১৯ রোগী শনাক্ত হয়েছেন।
এ নিয়ে বাংলাদেশে করোনাভাইরাস আক্রান্ত হয়ে মোট ১১,৫৭৯ জনের মৃত্যু হল।
আর বাংলাদেশে করোনাভাইরাসে আক্রান্ত হিসেবে এ পর্যন্ত মোট শনাক্ত হলেন মোট সাত লাখ ৬১ হাজার ৯৪৩ জন।
স্বাস্থ্য অধিদপ্তরের নিয়মিত বুলেটিনে এসব তথ্য জানানো হয়েছে।
গত ২৪ ঘণ্টায় সুস্থ হয়েছেন ২,৬৫৭ জন, এ পর্যন্ত মোট সুস্থ হয়েছেন ৬,৮৭,৩২৮ জন।
এ সময়ের মধ্যে নমুনা পরীক্ষা করা হয়েছে ১৪,১৫৮টি।
গত বছর ৮ই মার্চ স্বাস্থ্যসেবা কর্তৃপক্ষ ঘোষণা করে যে বাংলাদেশে প্রথম করোনাভাইরাসে আক্রান্ত রোগী শনাক্ত করা হয়েছে। আর কোভিড-১৯ রোগে মৃত্যুর কথা প্রথম ঘোষণা করা হয় সে বছরের ১৮ই মার্চ।
স্বাস্থ্য বিভাগের তথ্য অনুযায়ী ২৪ ঘণ্টায় শনাক্তের হার ৯ দশমিক ৬ শতাংশ এবং মৃত্যুর হার ১ দশমিক৫২।।
আর যারা মারা গেছেন তাদের মধ্যে পুরুষ ৪৪ ও নারী ২৫ জন।

বাংলাদেশে গত ২৪ ঘণ্টায় করোনাভাইরাস আক্রান্ত হয়ে মারা গেছেন ৬৯ জন।